РЕПУБЛИКА СРБИЈА

НАРОДНА СКУПШТИНА

01 Број 06-2/67-19

3. април 2019. године

Б е о г р а д

**З А П И С Н И К**

**ТРЕЋЕ СЕДНИЦЕ ПРВОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2019. ГОДИНИ, ОДРЖАНЕ 27, 28. И 29. МАРТА И 2. И 3. АПРИЛА 2019. ГОДИНЕ**

Седница је почела у 10 часова и 20 минута.

Седници је председавао Верољуб Арсић, потпредседник Народне скупштине Републике Србије.

Председавајући је, на основу службене евиденције о присутности народних посланика, констатовао да седници присуствује 81 народни посланик, а применом електронског система за гласање утврђено је да је у сали присутно 127 народних посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

Председавајући је обавестио да су јавили да ће одсуствовати народни посланици Ђорђе Милићевић, др Милорад Мијатовић и проф. др Владимир Маринковић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Душан Бајатовић, Александра Белачић, Горан Богдановић, Ненад Божић, Балша Божовић, Маја Виденовић, Војислав Вујић, Ђорђе Вукадиновић, др Дијана Вукомановић, Наташа Вучковић, Младен Грујић, Миљан Дамјановић, Владимир Ђукановић, Владимир Ђурић, Марко Ђуришић, Зоран Живковић, Владан Заграђанин, Марко Зељуг, Енис Имамовић, Марија Јањушевић, Горан Јешић, мр Јадранка Јовановић, Наташа Ст. Јовановић, Чедомир Јовановић, доц. др Михаило Јокић, Миланка Карић, Елвира Ковач, Ђорђе Комленски, Ненад Константиновић, др Жарко Кораћ, Мирослав Лазански, Милан Лапчевић, Момчило Мандић, Весна Марјановић, Мирослав Маркићевић, Драган Марковић, Татјана Мацура, Остоја Мијаиловић, Зоран Милекић, Ненад Милић, Радослав Милојичић, Драгољуб Мићуновић, Бранислав Михајловић, Љиљана Михајловић, Љупка Михајловска, Милутин Мркоњић, Дејан Николић, Срђан Ного, Богдан Обрадовић, Бошко Обрадовић, Јасмина Обрадовић, Соња Павловић, Јован Палалић, Душан Петровић, Мира Петровић, Зоран Радојичић, Саша Радуловић, Марина Ристић, Славиша Ристић, Бранка Стаменковић, Здравко Станковић, Александар Стевановић, др Ана Стевановић, проф. др Љубиша Стојмировић, хаџи Милорад Стошић, Мариника Тепић, Новица Тончев, Горан Ћирић, мр Горан Чабради, Александра Чабраја, Ненад Чанак, Гордана Чомић, Драган Шормаз, Дејан Шулкић, Јован Јовановић, др Драган Весовић, Душан Милисављевић, Нада Костић и Војин Биљић.

Председавајући је обавестио да је, сагласно члану 86. став 2. Пословника, седница сазвана у року краћем од рока утврђеног у члану 86. став 1. Пословника, због потребе да Народна скупштина што пре размотри предлоге закона из предложеног дневног реда седнице.

Затим је Народна скупштина прешла на утврђивање дневног реда.

Изјашњавајући се о предлозима за разматрање аката, по хитном поступку, Народна скупштина је прихватила:предлог Одбора за финансије, републички буџет и контролу трошења јавних средстава да се, по хитном поступку, стави на дневни ред Предлог одлуке о избору председника Комисије за хартије од вредности, који је поднео Народној скупштини 21. марта 2019. године (од 138 присутних народних посланика, 125 је гласало за, а 13 није гласало), предлог Посланичке групе Српска напредна странка да се, по хитном поступку, стави на дневни ред Предлог одлуке о изменама Одлуке о избору чланова и заменика чланова одбора Народне скупштине Републике Србије, који је поднела Народној скупштини 21. марта 2019. године (од 145 присутних народних посланика, 128 је гласало за, а 17 није гласало) и предлог народног посланика Марије Обрадовић да се, по хитном поступку, стави на дневни ред Предлог закона о изменама и допунама Закона о безбедности саобраћаја на путевима, који је поднела Народној скупштини 25. марта 2019. године (од 145 присутних народних посланика, 129 је гласало за, а 16 није гласало).

Изјашњавајући се о предлозима за допуну предложеног дневног реда, Народна скупштина није прихватила: предлог народног посланика Жике Гојковића, да се дневни ред седнице допуни тачком – Предлог закона о правима бораца, ратних војних инвалида и породица погинулих и несталих бораца, који је поднео Народној скупштини 28. фебруара 2019. године (након образложења народног посланика Жике Гојковића, од 149 присутних народних посланика, 28 је гласало за, а 121 није гласао), предлог народног посланика Весне Николић Вукајловић, да се дневни ред седнице допуни тачком – Предлог закона о стављању ван снаге Закона о раду, који је поднела Народној скупштини 15. октобра 2018. године (након образложења народног посланика Весне Николић Вукајловић, од 149 присутних народних посланика, 17 је гласало за, а 132 нису гласала), предлог народног посланика Вјерице Радета, да се дневни ред седнице допуни тачком – Предлог закона о изменама и допунама Закона о избору народних посланика, који је поднела Народној скупштини 15. октобра 2018. године (након образложења народног посланика Вјерице Радета, од 148 присутних народних посланика, 18 је гласало за, а 130 није гласало), предлог народног посланика Вјерице Радета, да се дневни ред седнице допуни тачком – Предлог закона о измени Породичног закона, који је поднела Народној скупштини 15. октобра 2018. године (након образложења народног посланика Вјерице Радета, од 148 присутних народних посланика, 18 је гласало за, а 130 није гласало), предлог народног посланика Дубравка Бојића, да се дневни ред седнице допуни тачком – Предлог закона о допунама Закона о психоактивним контролисаним супстанцама, који је поднео Народној скупштини 15. октобра 2018. године (након образложења народног посланика Дубравка Бојића, од 146 присутних народних посланика, 17 је гласало за, а 129 није гласало), предлог народног посланика Зорана Деспотовића, да се дневни ред седнице допуни тачком – Предлог закона о изменама Закона о подстицајима у пољопривреди и руралном развоју, који је поднео Народној скупштини 15. октобра 2018. године (након образложења народног посланика Зорана Деспотовића, од 146 присутних народних посланика, 18 је гласало за, а 128 није гласало), предлог народног посланика Наташе Сп. Јовановић, да се дневни ред седнице допуни тачком – Предлог закона о изменама Закона о држављанству Републике Србије, који је поднела Народној скупштини 15. октобра 2018. године (након образложења народног посланика Наташе Сп. Јовановић, од 146 присутних народних посланика, 17 је гласало за, а 129 није гласало), предлог народног посланика Немање Шаровића, да се дневни ред седнице допуни тачком – Предлог одлуке о образовању Анкетног одбора ради утврђивања чињеница и околности у вези са притисцима на државне органе и кршење закона током избора за народне посланике у Народној скупштини одржаних 2016. године (након образложења народног посланика Немање Шаровића, од 146 присутних народних посланика, 15 је гласало за, а 131 није гласало), предлог народног посланика Немање Шаровића, да се дневни ред седнице допуни тачком – Предлог одлуке о образовању Анкетног одбора ради утврђивања чињеница у вези са убиством и политичком позадином убиства Зорана Ђинђића (након образложења народног посланика Немање Шаровића, од 146 присутних народних посланика, 12 је гласало за, а 134 нису гласала), предлог народног посланика Николе Савића, да се дневни ред седнице допуни тачком – Предлог закона о изменама и допунама Закона о уџбеницима (након образложења народног посланика Николе Савића, од 146 присутних народних посланика, 16 је гласало за, а 130 није гласало), предлог народног посланика Ружице Николић, да се дневни ред седнице допуни тачком – Предлог закона о изменама Закона о пресађивању људских органа, који је поднела Народној скупштини 15. октобра 2018. године (након образложења народног посланика Ружице Николић, од 145 присутних народних посланика, 17 је гласало за, а 128 није гласало), предлог народног посланика Срета Перића, да се дневни ред седнице допуни тачком – Предлог закона о стављању ван снаге Закона о извршењу и обезбеђењу, који је поднео Народној скупштини 15. октобра 2018. године (након образложења народног посланика Срета Перића, од 145 присутних народних посланика, 19 је гласало за, а 126 није гласало), предлог народног посланика Томислава Љубеновића, да се дневни ред седнице допуни тачком – Предлог закона о изменама и допунама Закона о финансијској подршци породици са децом, који је поднео Народној скупштини 15. октобра 2018. године (након образложења народног посланика Томислава Љубеновића, од 145 присутних народних посланика, 16 је гласало за, а 129 није гласало), предлог народног посланика Филипа Стојановића, да се дневни ред седнице допуни тачком – Предлог закона о допунама Закона о граничној контроли, који је поднео Народној скупштини 15. октобра 2018. године (након образложења народног посланика Филипа Стојановића, од 145 присутних народних посланика, 17 је гласало за, а 128 није гласало), предлог народног посланика Божидара Делића, да се дневни ред седнице допуни тачком – Предлог закона о правима бораца и породица погинулих и несталих бораца, који је поднео Народној скупштини 16. новембра 2017. године (након образложења народног посланика Божидара Делића, од 145 присутних народних посланика, 23 су гласала за, а 122 нису гласала), предлог народног посланика Владимира Ђурића, да се дневни ред седнице допуни тачком – Предлог закона о регулисању јавног дуга Републике Србије на име умањења пензија по основу Закона о привременом начину утврђивања исплате пензија, који су Народној скупштини поднели народни посланици Владимир Ђурић, Татјана Мацура, Александар Стевановић, Љупка Михајловска и Ненад Божић 21. септембра 2018. године(од 145 присутних народних посланика, један је гласао за, а 144 нису гласала), предлог народног посланика Татјане Мацура, да се дневни ред седнице допуни тачком – Предлог закона о изменама и допунама Закона о финансијској подршци породици са децом, који су Народној скупштини поднели народни посланици Татјана Мацура, Владимир Ђурић, Александар Стевановић, Љупка Михајловска и Ненад Божић 25. септембра 2018. године(од 145 присутних народних посланика, један је гласао за, а 144 нису гласала), предлог народног посланика Татјане Мацура, да се дневни ред седнице допуни тачком – Предлог закона о изменама и допунама Закона о референдуму и народној иницијативи, који су Народној скупштини поднели народни посланици Татјана Мацура, Владимир Ђурић, Александар Стевановић, Љупка Михајловска и Ненад Божић 17. августа 2018. године(од 145 присутних народних посланика, 145 није гласало), предлог народног посланика Александра Стевановића, да се дневни ред седнице допуни тачком – Предлог закона о измени Кривичног законика, који је поднео Народној скупштини 16. октобра 2018. године(од 145 присутних народних посланика, 145 није гласало), предлог народног посланика Александра Стевановића, да се дневни ред седнице допуни тачком – Предлог закона о измени Закона о јавном реду и миру, који је поднео Народној скупштини 16. октобра 2018. године(од 145 присутних народних посланика, 145 није гласало), предлог народног посланика проф. др Миладина Шеварлића, да се дневни ред седнице допуни тачком - Предлог декларације о генетички модификованим организмима (ГМО) и производима од ГМО,који је поднео Народној скупштини 5. маја 2017. године (од 146 присутних народних посланика, 19 је гласало за, 127 није гласало), предлог народног посланика Зорана Живковића, да се дневни ред седнице допуни тачком – Предлог закона о допуни Закона о избору народних посланика, који је поднео Народној скупштини 16. августа 2016. године(од 146 присутних народних посланика, један је гласао за, а 145 није гласало), предлог народног посланика Зорана Живковића, да се дневни ред седнице допуни тачком – Предлог закона о планирању и уређењу простора и насеља, који је поднео Народној скупштини 16. августа 2016. године(од 146 присутних народних посланика, један је гласао за, а 145 није гласало), предлог народног посланика Маријана Ристичевића, да се дневни ред седнице допуни тачком – Предлог одлуке о образовању Анкетног одбора Народне скупштине Републике Србије ради утврђивања чињеница и околности везаних за проглашење лажне државе Косово, утицаја који је на то имало мишљење Међународног суда правде, те поводом тога одговорности бившег министра иностраних послова Вука Јеремића, који је поднео Народној скупштини 27. марта 2018. године (након образложења народног посланика Маријана Ристичевића, од 144 присутна народна посланика, 15 је гласало за, а 129 није гласало), предлог народног посланика Зорана Живковића, да се дневни ред седнице допуни тачком – Предлог **резолуције Народне скупштине о признању и осуди геноцида над Јерменима почињеном у Османском царству у периоду од 1915. до 1922. године,** који је поднео Народној скупштини 16. августа 2016. године (од 144 присутна народна посланика, један је гласао за, а 143 нису гласала), предлог народног посланика Зорана Живковића, да се дневни ред седнице допуни тачком – Предлог **закона о допунама Закона о високом образовању,** који је поднео Народној скупштини 15. октобра 2018. године (од 144 присутна народна посланика, 144 нису гласала), предлог народног посланика Маријана Ристичевића, да се дневни ред седнице допуни тачком – Предлог одлуке о образовању Анкетног одбора Народне скупштине Републике Србије ради утврђивања чињеница и околности везаних за ненаменско трошење средстава додељених за предизборну кампању, који је поднео Народној скупштини 27. марта 2018. године (након образложења народног посланика Маријана Ристичевића, од 144 присутна народна посланика, 14 је гласало за, а 130 није гласало), предлог народног посланика Зорана Живковића, да се дневни ред седнице допуни тачком –П**редлог одлуке о образовању Анкетног одбора ради утврђивања чињеница и околности које су довеле до незаконитог одузимања дозволе за рад Акционарског друштва за осигурање „Таково осигурање“, Крагујевац,** који је поднео Народној скупштини 13. јула 2017. године (од 144 присутна народна посланика, један је гласао за, а 143 нису гласала), предлог народног посланика Зорана Живковића, да се дневни ред седнице допуни тачком – Предлог **закона о допуни Закона о Влади,** који је поднео Народној скупштини 25. јула 2016. године (од 144 присутна народна посланика, 144 нису гласала), предлог народног посланика Маријана Ристичевића, да се дневни ред седнице допуни тачком – Предлог одлуке о образовању Анкетног одбора Народне скупштине Републике Србије ради утврђивања чињеница и околности везаних за афере повезане са бившим градоначелником Београда Драганом Ђиласом и ненаменским трошењем средстава, који је поднео Народној скупштини 27. марта 2018. године (након образложења народног посланика Маријана Ристичевића, од 145 присутних народних посланика, 14 је гласало за, а 131 није гласао), предлог народног посланика Зорана Живковића, да се дневни ред седнице допуни тачком –П**редлог закона о измени Закона о финансирању политичких активности,** који је поднео Народној скупштини 16. августа 2016. године (од 145 присутних народних посланика, 145 није гласало), предлог народног посланика Зорана Живковића, да се дневни ред седнице допуни тачком –П**редлог закона о допуни Закона о избору председника Републике,** који је поднео Народној скупштини 1. новембра 2016. године (од 145 присутних народних посланика, 145 није гласало), предлог народног посланика Маријана Ристичевића, да се дневни ред седнице допуни тачком – Предлог одлуке о образовању Анкетног одбора Народне скупштине Републике Србије ради утврђивања чињеница и околности везаних за изјаве Санде Рашковић Ивић о Сребреници и Олуји, који је поднео Народној скупштини 27. марта 2018. године (након образложења народног посланика Маријана Ристичевића, од 147 присутних народних посланика, 24 су гласала за, а 123 нису гласала), предлог народног посланика Зорана Живковића, да се дневни ред седнице допуни тачком –П**редлог закона о допуни Закона о избору народних посланика,** који је поднео Народној скупштини 12. јануара 2017. године (од 147 присутних народних посланика, један је гласао за, а 146 није гласало), предлог народног посланика Маријана Ристичевића, да се дневни ред седнице допуни тачком – Предлог одлуке о образовању Анкетног одбора Народне скупштине Републике Србије ради утврђивања чињеница и околности везаних за афере повезане са Александром Јерков и везом са страним обавештајним организацијама и шпијунским службама, који је поднео Народној скупштини 4. октобра 2018. године (након образложења народног посланика Маријана Ристичевића, од 148 присутних народних посланика, 23 су гласала за, а 125 није гласало), предлог народног посланика Зорана Живковића, да се дневни ред седнице допуни тачком –П**редлог закона о измени Закона о раду,** који је поднео Народној скупштини 9. децембра 2016. године (од 148 присутних народних посланика, 148 није гласало) и предлог народног посланика Маријана Ристичевића, да се дневни ред седнице допуни тачком – Предлог одлуке о образовању Анкетног одбора Народне скупштине Републике Србије ради утврђивања чињеница и околности везаних за посете Народној скупштини Републике Србије одређених екстремистичких организација и појединаца, који је поднео Народној скупштини 27. марта 2018. године (након образложења народног посланика Маријана Ристичевића, од 148 присутних народних посланика, 14 је гласало за, а 134 нису гласала).

Народна скупштина је, већином гласова (од 148 присутних народних посланика, 129 је гласало за, а 19 није гласало), прихватила предлог народног посланика др Александра Мартиновића да се обави:

**1. заједнички начелни претрес о:**

- Предлогу закона о здравственом осигурању, који је поднела Влада (број 180-24/19 од 8. јануара 2019. године)

**- Предлогу закона о здравственој заштити,** који је поднела Влада (број 180-242/19 од 12. фебруара 2019. године)

**- Предлогу закона о предметима опште употребе,** који је поднела Влада (број 011-2928/18 од 21. септембра 2018. године)

**- Предлогу закона о изменама и допунама Закона о супстанцама које се користе у недозвољеној производњи опојних дрога и психотропних супстанци,** који је поднела Влада(број 011-83/19 од 21. јануара 2019. године) и

**- Предлогу закона о изменама и допунама Закона о безбедности саобраћаја на путевима**, који је поднела народни посланик Марија Обрадовић (број 22-549/19 од 25. марта 2019. године);

**2. заједнички јединствени претрес о:**

**- Предлогу закона о потврђивању Акта о оснивању Азијске инфраструктурне инвестиционе банке,** који је поднела Влада (број 011-394/19 од 6. марта 2019. године)

**- Предлогу закона о потврђивању Споразума између Владе Републике Србије и Владе Републике Литваније о сарадњи у борби против криминала,** који је поднела Влада (број 011-428/19 од 11. марта 2019. године)

**- Предлогу одлуке о изменама Одлуке о избору чланова и заменика чланова одбора Народне скупштине Републике Србије,** који је поднела Посланичка група Српска напредна странка (број 02-524/19 од 21. марта 2019. године) и

**- Предлогу одлуке о избору председника Комисије за хартије од вредности,** који је поднео Одбор за финансије, републички буџет и контролу трошења јавних средстава (број 02-518/19 од 21. марта 2019. године).

Народна скупштина је, већином гласова (од 147 присутних народних посланика, 131 је гласао за, четири против, а 12 није гласало), прихватила предлог народног посланика Марије Обрадовић да се претрес у појединостима о Предлогу закона о изменама и допунама Закона о безбедности саобраћаја на путевима обави одмах по завршетку начелног претреса тог предлога закона.

Народна скупштина је, већином гласова (од 149 присутних народних посланика, 132 су гласала за, један против, а 16 није гласало), прихватила предлог народног посланика Марије Обрадовић да се Предлог закона о изменама и допунама Закона о безбедности саобраћаја на путевима, који је поднела по хитном поступку, разматра као 5. тачка дневног реда.

Народна скупштина је, већином гласова (од 149 присутних народних посланика, 133 су гласала за, 12 против, а четири нису гласала), утврдила дневни ред Треће седнице Првог редовног заседања Народне скупштине Републике Србије у 2019. години, у целини:

1. Предлог закона о здравственом осигурању, који је поднела Влада (број 180-24/19 од 8. јануара 2019. године)

**2. Предлог закона о здравственој заштити,** који је поднела Влада (број 180-242/19 од 12. фебруара 2019. године)

**3. Предлог закона о предметима опште употребе,** који је поднела Влада (број 011-2928/18 од 21. септембра 2018. године)

**4.** **Предлог закона о изменама и допунама Закона о супстанцама које се користе у недозвољеној производњи опојних дрога и психотропних супстанци,** који је поднела Влада(број 011-83/19 од 21. јануара 2019. године)

**5. Предлог закона о изменама и допунама Закона о безбедности саобраћаја на путевима**, који је поднела народни посланик Марија Обрадовић (број 22-549/19 од 25. марта 2019. године)

**6. Предлог закона о потврђивању Акта о оснивању Азијске инфраструктурне инвестиционе банке,** који је поднела Влада (број 011-394/19 од 6. марта 2019. године)

**7. Предлог закона о потврђивању Споразума између Владе Републике Србије и Владе Републике Литваније о сарадњи у борби против криминала,** који је поднела Влада (број 011-428/19 од 11. марта 2019. године)

**8. Предлог одлуке о изменама Одлуке о избору чланова и заменика чланова одбора Народне скупштине Републике Србије,** који је поднела Посланичка група Српска напредна странка (број 02-524/19 од 21. марта 2019. године)

**9. Предлог одлуке о избору председника Комисије за хартије од вредности,** који је поднео Одбор за финансије, републички буџет и контролу трошења јавних средстава (број 02-518/19 од 21. марта 2019. године)

Затим је Народна скупштина прешла на рад по утврђеном дневном реду седнице.

Председавајући је, сагласно члану 90. став 1. Пословника Народне скупштине, обавестио да су позвани да седници присуствују др Златибор Лончар, министар здравља са сарадницима.

Затим је Народна скупштина прешла на **заједнички начелни претрес o предлозима закона из тачака од 1. до 5. дневног реда.**

Председавајући Верољуб Арсић, потпредседник Народне скупштине је, сагласно члану 157. став 2. Пословника, отворио **заједнички начелни претрес о:**

 **-Предлогу закона о здравственом осигурању,**

 **-Предлогу закона о здравственој заштити,**

 **-Предлогу закона о предметима опште употребе,**

 **-Предлогу закона о изменама и допунама Закона о супстанцама које се користе у недозвољеној производњи опојних дрога и психотропних супстанци** и

 **-Предлогу закона о изменама и допунама Закона о безбедности саобраћаја на путевима**.

Уводно излагање о предлозима закона поднели су представник предлагача асс. др Златибор Лончар, министар здравља и предлагач, народни посланик Марија Обрадовић, после чега је председавајући, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова.

У заједничком начелном претресу о предлозима закона учествовали су народни посланици: проф. др Војислав Шешељ, председник Посланичке групе Српска радикална странка (поводом чијег излагања се за реч јавио министар асс. др Златибор Лончар, коме је реплицирао народни посланик проф. др Војислав Шешељ, а затим се за реч, поново, јавио министар асс. др Златибор Лончар), Марија Јевђић, представник Посланичке групе Јединствена Србија (након чега се за реч јавио министар асс. др Златибор Лончар), др Муамер Бачевац, представник Посланичке групе Социјалдемократска партија Србије (поводом чијег излагања се за реч јавио министар асс. др Златибор Лончар), а затим је председавајући одредио паузу од једног часа.

После паузе, седница је настављена у 15,00 часова.

У наставку заједничког начелног претреса учествовали су народни посланици: др Данијела Стојадиновић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Ана Караџић, представник Посланичке групе ПОКРЕТ СОЦИЈАЛИСТА – НАРОДНА СЕЉАЧКА СТРАНКА – УЈЕДИЊЕНА СЕЉАЧКА СТРАНКА, др Дарко Лакетић, представник Посланичке групе Српска напредна странка, др Муамер Зукорлић, проф. др Миладин Шеварлић, Маријан Ристичевић, Наташа Сп. Јовановић (након чега се за реч јавио министар асс. др Златибор Лончар, коме је реплицирала народни посланик Наташа Сп. Јовановић), Вера Пауновић, Ружица Николић, др Предраг Јеленковић, Милорад Мирчић (поводом чијег излагања се за реч јавила народни посланик Марија Обрадовић, а реплицирао јој је народни посланик Милорад Мирчић, после чега се за реч, поново, јавила народни посланик Марија Обрадовић), Весна Ивковић, др Драгана Баришић, Милија Милетић, Бранимир Јовановић, др Даница Буквић, др Љубица Мрдаковић Тодоровић, Марјана Мараш, прим. др Владо Бабић, проф. др Милан Кнежевић, Виолета Лутовац Ђурђевић, Бранко Поповић, Јелена Вујић Обрадовић, Момо Чолаковић и др Дарко Лакетић, представник Посланичке групе Српска напредна странка, након чега је председавајући, сагласно члану 98. став 4. Пословника, закључио заједнички начелни претрес о предлозима закона из тачака од 1. до 5. дневног реда.

Првог дана рада, седница је завршена у 18 часова и 20 минута.

**Други дан рада – 28. март 2019. године**

Седница је почела у 10 часова и 20 минута.

Седници је председавао Верољуб Арсић, потпредседник Народне скупштине Републике Србије.

Председавајући је, на основу службене евиденције о присутности народних посланика, констатовао да седници присуствују 74 народна посланика, а применом електронског система за гласање утврђено је да су у сали присутна 92 народна посланика и да постоје услови за рад Народне скупштине.

На основу члана 287. Пословника, обавештења, односно објашњења су затражили народни посланици: Александар Шешељ, представник Посланичке групе Српска радикална странка – од председника Републике и од председника Владе Републике Србије и Јелена Жарић Ковачевић, представник Посланичке групе Српска напредна странка – од Министарства унутрашњих послова.

Председавајући је обавестио да је јавио да ће одсуствовати народни посланик Ђорђе Милићевић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Душан Бајатовић, Александра Белачић, Горан Богдановић, Балша Божовић, Душан Борковић, Драган Вељковић, Маја Виденовић, Ђорђе Вукадиновић, др Дијана Вукомановић, Наташа Вучковић, Младен Грујић, Миљан Дамјановић, Божидар Делић, проф. др Зоран Драгишић, Владимир Ђукановић, Марко Ђуришић, Зоран Живковић, Томислав Жигманов, Јовица Јевтић, Горан Јешић, мр Јадранка Јовановић, Наташа Ст. Јовановић, Чедомир Јовановић, Петар Јојић, доц. др Михаило Јокић, Никола Јоловић, Миланка Карић, Ненад Константиновић, др Жарко Кораћ, Мирослав Лазански, Александра Малетић, Момчило Мандић, Весна Марјановић, Мирослав Маркићевић, Драган Марковић, Татјана Мацура, Маја Мачужић Пузић, Остоја Мијаиловић, Зоран Милекић, Ненад Милић, Радослав Милојичић, Драгољуб Мићуновић, Бранислав Михајловић, Љиљана Михајловић, Љупка Михајловска, Милутин Мркоњић, Горан Николић, Дејан Николић, Срђан Ного, Богдан Обрадовић, Бошко Обрадовић, Соња Павловић, Биљана Пантић Пиља, др Балинт Пастор, Золтан Пек, Душан Петровић, Мира Петровић, Зоран Радојичић, Саша Радуловић, др Санда Рашковић Ивић, Марина Ристић, Славиша Ристић, Бранка Стаменковић, Здравко Станковић, Александар Стевановић, проф. др Љубиша Стојмировић, Мариника Тепић, Новица Тончев, Горан Ћирић, Арпад Фремонд, Фатмир Хасани, мр Горан Чабради, Александра Чабраја, Ненад Чанак, Гордана Чомић, проф. др Војислав Шешељ, Драган Шормаз, Дејан Шулкић, Јован Јовановић, др Драган Весовић, Душан Милисављевић, Сандра Божић, Нада Костић и Војин Биљић.

 \* \*

 \*

Затим је председавајући Верољуб Арсић, потпредседник Народне скупштине, сагласно члану 90. став 2. Пословника, обавестио да, на основу члана 101. став 1. Пословника, прекида рад Треће седнице Првог редовног заседања Народне скупштине Републике Србије у 2019. години, ради одржавања Двадесет прве посебне седнице Народне скупштине Републике Србије у Једанаестом сазиву, која је сазвана за 28. март 2019. године, са почетком у 11,00 часова и истовремено је, у складу са чланом 101. став 5. Пословника, обавестио да ће прекинута седница бити настављена након завршетка Двадесет прве посебне седнице Народне скупштине Републике Србије у Једанаестом сазиву.

 \* \*

 \*

После паузе, седница је настављена у 11 часова и 30 минута.

Председавајући је, сагласно члану 90. став 1. Пословника Народне скупштине, обавестио да су позвани да седници присуствују асс. др Златибор Лончар, министар здравља у Влади Републике Србије, са сарадницима.

Затим је Народна скупштина наставила рад и **прешла на заједнички јединствени претрес о предлозима аката из тачака од 6. до 9. дневног реда.**

Председавајући Верољуб Арсић, потпредседник Народне скупштине је, сагласно чл. 170. и 192. Пословника Народне скупштине, отворио заједнички јединствени претрес о:

**- Предлогу закона о потврђивању Акта о оснивању Азијске инфраструктурне инвестиционе банке,**

**- Предлогу закона о потврђивању Споразума између Владе Републике Србије и Владе Републике Литваније о сарадњи у борби против криминала,**

**- Предлогу одлуке о изменама Одлуке о избору чланова и заменика чланова одбора Народне скупштине Републике Србије** и

**- Предлогу одлуке о избору председника Комисије за хартије од вредности.**

Уводно излагање о предлозима аката поднели су представник предлагача асс. др Златибор Лончар, министар здравља и народни посланик др Александра Томић, председник Одбора за финансије, републички буџет и контролу трошења јавних средстава.

У заједничком јединственом претресу учествовали су народни посланици: Вјерица Радета, заменик председника Посланичке групе Српска радикална странка (после чега су се за реч и реплику, наизменично, јављали министар асс. др Златибор Лончар и народни посланик Вјерица Радета, а затим се за реч јавила народни посланик др Александра Томић, представник предлагача, којој је реплицирала народни посланик Вјерица Радета, после чијег излагања се за реч јавио министар асс. др Златибор Лончар, коме је реплицирала народни посланик Вјерица Радета), Маријан Ристичевић заменик председника Посланичке групе ПОКРЕТ СОЦИЈАЛИСТА – НАРОДНА СЕЉАЧКА СТРАНКА – УЈЕДИЊЕНА СЕЉАЧКА СТРАНКА, Неђо Јовановић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС), др Александра Томић, представник Посланичке групе Српска напредна странка, Александар Шешељ (након чијег излагања за реч јавио министар асс. др Златибор Лончар, а реплицирао му је народни посланик Александар Шешељ, после чега се за реч, поново, јавио министар асс. др Златибор Лончар), Љиљана Малушић, Немања Шаровић (затим су се за реч, по Пословнику, јавили народни посланици: Вјерица Радета – указала на повреду члана 107. Пословника, а објашњење је дао председавајући Верољуб Арсић, потпредседник Народне скупштине и Немања Шаровић – указао на повреду члана 27. Пословника, а после објашњења које је дао председавајући, затражио је да се Народна скупштина, у Дану за гласање, изјасни о томе, након чега се за реч јавио министар асс. др Златибор Лончар, а затим се за реч, указујући на повреду Пословника, јавио народни посланик Немања Шаровић), Милимир Вујадиновић, Јелена Жарић Ковачевић (затим је председавајући, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова), Миланка Јевтовић Вукојичић, Студенка Ковачевић, Александар Марковић и проф. др Марко Атлагић, као и представник предлагача асс. др Златибор Лончар, министар здравља.

Затим је председавајући Верољуб Арсић, потпредседник Народне скупштине, сагласно члану 98. став 4. Пословника, закључио заједнички јединствени претрес о предлозима аката из тачака од 6. до 9. дневног реда, после чега је, у складу са чланом 87. и чланом 205. Пословника, одредио паузу до 16,00 часова.

После паузе, седница је настављена у 16 часова и пет минута.

У складу са чланом 205. Пословника Народне скупштине, приступљено је постављању посланичких питања, у времену од 16,00 до 19,00 часова.

Пре преласка на постављање посланичких питања, председавајући Верољуб Арсић, потпредседник Народне скупштине је подсетио на одредбе Пословника које се односе на начин постављања посланичких питања.

Посланичка питања поставили су народни посланици: др Муамер Зукорилић – Ани Брнабић, председнику Владе и др Небојши Стефановићу, потпредседнику Владе и министру унутрашњих послова, који су одговорили на питања, а затим је народни посланик др Муамер Зукорлић коментарисао одговоре и поставио допунско питање Ани Брнабић, председнику Владе, која је одговорила на питање, а затим је народни посланик др Муамер Зукорлић коментарисао одговор, Маријан Ристичевић – Ани Брнабић, председнику Владе, др Небојши Стефановићу, потпредседнику Владе и министру унутрашњих послова, Нели Кубуровић, министру правде, а одговоре су дали др Небојша Стефановић, потпредседник Владе и министар унутрашњих послова и Ана Брнабић, председник Владе, а затим је народни посланик Маријан Ристичевић коментарисао одговоре и поставио допунска питања Браниславу Недимовићу, министру пољопривреде, шумарства и водопривреде, Синиши Малом, министру финансија и Горану Кнежевићу, министру привреде, а одговоре су дали Александар Вулин, министар одбране, Бранислав Недимовић, министар пољопривреде, шумарства и водопривреде, Синиша Мали, министар финансија и Ана Брнабић, председник Владе, која је одговорила уместо Горана Кнежевића, министра привреде, након чега је добијене одговоре коментарисао народни посланик Маријан Ристичевић, Петар Петровић – Младену Шарчевићу, министру просвете, науке и технолошког развоја, уместо кога је одговорила Ана Брнабић, председник Владе, а затим је народни посланик Петар Петровић поставио допунска питања Александру Антићу, министру рударства и енергетике и Браниславу Недимовићу, министру пољопривреде, шумарства и водопривреде, а одговорили су Бранислав Недимовић, министар пољопривреде, шумарства и водопривреде, Александар Антић, министар рударства и енергетике и Александар Вулин, министар одбране, након чега је народни посланик Петар Петровић, коментарисао добијене одговоре, Гроздана Банац – Ани Брнабић, председнику Владе, која је одговорила, након чега је народни посланик Гроздана Банац коментарисала добијени одговор, проф. др Владимир Маринковић – Ани Брнабић, председнику Владе, Александру Вулину, министру одбране и проф. др Зорани Михајловић, потпредседнику Владе и министру грађевинарства, саобраћаја и инфраструктуре, који су одговорили на постављена питања, након чега је председавајући Верољуб Арсић, потпредседник Народне скупштине, обавестио да је завршен део седнице који се односи на посланичка питања и захвалио се члановима Владе и народним посланицима на учешћу у раду.

Другог дана рада, седница је завршена у 19,00 часова.

**Трећи дан рада – 29. март 2019. године**

Седница је почела у 10 часова и пет минута.

Седници је председавао проф. др Владимир Маринковић, потпредседник Народне скупштине Републике Србије.

Председавајући је, на основу службене евиденције о присутности народних посланика, констатовао да седници присуствује 77 народних посланика, а применом електронског система за гласање утврђено је да су у сали присутна 103 народна посланика и да постоје услови за рад Народне скупштине.

Председавајући је обавестио да су јавили да ће одсуствовати народни посланици Ђорђе Милићевић и Марјана Мараш.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Мирослав Алексић, Душан Бајатовић, др Муамер Бачевац, Александра Белачић, Горан Богдановић, Ненад Божић, Балша Божовић, Драган Вељковић, Маја Виденовић, Ђорђе Вукадиновић, др Дијана Вукомановић, Наташа Вучковић, Миљан Дамјановић, Божидар Делић, Владимир Ђукановић, Марко Ђуришић, Зоран Живковић, Томислав Жигманов, Марко Зељуг, Марија Јањушевић, Марија Јевђић, Горан Јешић, мр Јадранка Јовановић, Наташа Ст. Јовановић, Чедомир Јовановић, Петар Јојић, доц. др Михаило Јокић, Драгомир Карић, Миланка Карић, Ненад Константиновић, др Жарко Кораћ, Мирослав Лазански, Александра Малетић, Момчило Мандић, Весна Марјановић, Мирослав Маркићевић, Драган Марковић, Татјана Мацура, Остоја Мијаиловић, Зоран Милекић, Ненад Милић, Радослав Милојичић, Наташа Мићић, Драгољуб Мићуновић, Бранислав Михајловић, Љиљана Михајловић, Љупка Михајловска, Дејан Николић, Срђан Ного, Богдан Обрадовић, Бошко Обрадовић, Јасмина Обрадовић, Соња Павловић, Биљана Пантић Пиља, Душан Петровић, Мира Петровић, Зоран Радојичић, Саша Радуловић, др Санда Рашковић Ивић, Марина Ристић, Славиша Ристић, Бранка Стаменковић, Здравко Станковић, Александар Стевановић, др Ана Стевановић, проф. др Љубиша Стојмировић, Мариника Тепић, Новица Тончев, Горан Ћирић, проф. др Јахја Фехратовић, мр Горан Чабради, Александра Чабраја, Ненад Чанак, Гордана Чомић, проф. др Војислав Шешељ, Дејан Шулкић, Јован Јовановић, др Драган Весовић, Душан Милисављевић, Нада Костић и Војин Биљић.

Затим је Народна скупштина наставила рад и прешла на претрес у појединостима о 5. тачки дневног реда **– ПРЕДЛОГУ ЗАКОНА О ИЗМЕНАМА И ДОПУНАМА ЗАКОНА О БЕЗБЕДНОСТИ САОБРАЋАЈА НА ПУТЕВИМА.**

Председавајући проф. др Владимир Маринковић, потпредседник Народне скупштине је, сагласно члану 157. став 3. Пословника Народне скупштине, oтворио претрес Предлога закона у појединостима.

Саставни део Предлога закона постао је Амандман народног посланика Душице Стојковић на члан 1.

У претресу о Амандману на члан 1. који је поднела народни посланик Вјерица Радета, учествовали су подносилац Амандмана (поводом чијег излагања се за реч јавила предлагач - народни посланик Марија Обрадовић, којој је реплицирала народни посланик Вјерица Радета, после чега се, по Пословнику, за реч јавила народни посланик Наташа Сп. Јовановић, која је указала на повреде чл. 107. и 162 Пословника, а председавајући проф. др Владимир Маринковић, потпредседник Народне скупштине је дао објашњење, након чега су уследиле узајамне реплике народних посланика др Владимира Орлића и Вјерице Радета, након чега се за реч јавила предлагач - народни посланик Марија Обрадовић, после чега је на повреду члана 27. Пословника, указала народни посланик Вјерица Радета, а председавајући је дао објашњење), др Владимир Орлић (затим су уследиле узајамне реплике народних посланика др Владимира Орлића и Вјерице Радета) и Маријан Ристичевић (затим се за реч јавила народни посланик Вјерица Радета – указала на повреду члана 106. Пословника, а председавајући је дао објашњење).

У претресу о Амандману на члан 1. који је поднела народни посланик Душица Стојковић (који је постао саставни део Предлога закона), учествовао је народни посланик Милија Милетић (после чега је на повреду члана 27. Пословника указала народни посланик Вјерица Радета, а председавајући је дао објашњење).

У претресу о Амандману на члан 2. који је поднела народни посланик Наташа Сп. Јовановић, учествовала је подносилац Амандмана.

У претресу о Амандману на члан 3. који је поднела народни посланик Ружица Николић, учествовале су подносилац Амандмана и народни посланик Олена Папуга.

У претресу о Амандману на члан 4. који је поднео народни посланик Милорад Мирчић, учествовао је подносилац Амандмана.

У претресу о Амандману на члан 5. који је поднео народни посланик Срето Перић, учествовали су подносилац Амандмана (коме су реплицирали народни посланици др Владимир Орлић и Марија Обрадовић, после чега се за реч, по Пословнику, јавила народни посланик Вјерица Радета, а на излагање народног посланика др Владимира Орлића, реплицирао је народни посланик Срето Перић) и Милорад Мирчић (коме је реплицирао народни посланик др Владимир Орлић).

У претресу о Амандману на члан 6. који је поднео народни посланик Никола Савић, учествовали су подносилац Амандмана и народни посланик Маријан Ристичевић.

Затим је председавајући проф. др Владимир Маринковић, потпредседник Народне скупштине закључио претрес Предлога закона у појединостима и обавестио да ће Народна скупштина, у Дану за гласање, одлучивати о Предлогу закона у начелу, појединостима и у целини.

С обзиром на то да је Народна скупштина обавила расправу о 5. тачки дневног реда седнице, председавајући је подсетио на одредбу члана 87. став 5. Пословника Народне скупштине, према којој председник Народне скупштине може да одреди да Дан за гласање о предлогу појединог закона буде одмах по завршетку претреса тог предлога закона.

У складу са наведеном одредбом председавајући је одредио петак, 29. март 2019. године, са почетком у 11 часова и 50 минута, као Дан за гласање о 5. тачки дневног реда - Предлогу закона о изменама и допунама Закона о безбедности саобраћаја на путевима.

После паузе, седница је настављена у 11 часова и 50 минута.

Пошто је применом електронског система за гласање утврђено да су у сали присутна 133 народна посланика и да постоје услови за одлучивање, у складу са чланом 88. став 5. Пословника, Народна скупштина је прешла на одлучивање о 5. тачки дневног реда **–** **ПРЕДЛОГУ ЗАКОНА О ИЗМЕНАМА И ДОПУНАМА ЗАКОНА О БЕЗБЕДНОСТИ САОБРАЋАЈА НА ПУТЕВИМА.**

Народна скупштина је, већином гласова (од 138 присутних народних посланика, 135 је гласало за, а три нису гласала), прихватила Предлог закона, у начелу.

Народна скупштина није прихватила амандмане народних посланика: Вјерице Радета на члан 1. (од 138 присутних народних посланика, 138 није гласало), Наташе Сп. Јовановић на члан 2. (од 138 присутних народних посланика, 138 није гласало), Ружице Николић на члан 3. (од 138 присутних народних посланика, 138 није гласало), Милорада Мирчића на члан 4. (од 138 присутних народних посланика, 138 није гласало), Срета Перића на члан 5. (од 138 присутних народних посланика, 138 није гласало) и Николе Савића на члан 6. (од 138 присутних народних посланика, 138 није гласало).

Народна скупштина је, већином гласова (од 139 присутних народних посланика, 136 је гласало за, а три нису гласала), посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања.

Народна скупштина је, једногласно (од 139 присутних народних посланика, 139 је гласало за), усвојила Предлог закона о изменама и допунама Закона о безбедности саобраћаја на путевима, у целини.

Затим је председник Народне скупштине, сагласно члану 90. став 1. Пословника Народне скупштине, обавестила да су позвани да седници присуствују: министар здравља асс др Златибор Лончар, државни секретари у Министарству здравља, помоћник министра здравља у Сектору за инспекцијске послове, вршиоци дужности помоћника министра здравља, виши саветници у Министарству здравља, самостални саветник у Министарству здравља др Биљана Станојевић и Злата Жижић, координатор у Сектору за инспекције послове Министарства здравља, државни службеници у Министарству и то Мирјана Вељковић, Татјана Стаматовић, Никола Пандрц и Марко Павловић.

Затим је Народна скупштина наставила рад и прешла на **претрес у појединостима о 1. тачки дневног реда** **–** **ПРЕДЛОГУ ЗАКОНА О ЗДРАВСТВЕНОМ ОСИГУРАЊУ.**

Председник Народне скупштине је, сагласно члану 157. став 3. Пословника Народне скупштине, oтворила претрес Предлога закона у појединостима.

Саставни део Предлога закона постали су амандмани народних посланика др Дарка Лакетића на чл. 10, 32, 34, 52, 94, 131, 134, 148, 197, 233. и 269. и др Александра Мартиновића на члан 22.

У претресу о Амандману на члан 1. који је поднела народни посланик Вјерица Радета, учествовала је подносилац Амандмана (након чега се за реч јавио министар асс. др Златибор Лончар, а затим се за реч, поново, јавила народни посланик Вјерица Радета).

У претресу о Амандману на члан 8. који је поднео народни посланик Дубравко Бојић, учествовали су подносилац Амандмана и народни посланик др Драгана Баришић.

У претресу о Амандману на члан 10. који је поднела народни посланик Вјерица Радета, учествовали су подносилац Амандмана и министар асс. др Златибор Лончар.

У претресу о Амандману на члан 11. који је поднела народни посланик Наташа Сп. Јовановић, учествовали су подносилац Амандмана (после чега се за реч јавио министар асс. др Златибор Лончар, коме је реплицирала народни посланик Наташа Сп. Јовановић) и народни посланици Драган Јовановић (затим су се за реч јавили министар асс. др Златибор Лончар и народни посланик Наташа Сп. Јовановић), Милија Милетић (након чега се за реч јавио министар асс. др Златибор Лончар), др Дарко Лакетић, Драган Јовановић и Вјерица Радета.

У претресу о Амандману на члан 50. који је поднео народни посланик Зоран Деспотовић, учествовао је подносилац Амандмана.

У претресу о Амандману на члан 67. који је поднела народни посланик Весна Николић Вукајловић, учествовали су подносилац Амандмана и народни посланик Весна Ивковић, као и министар асс. др Златибор Лончар.

У претресу о Амандману на члан 70. који је поднео народни посланик Срето Перић, учествовали су подносилац Амандмана и министар асс. др Златибор Лончар.

У претресу о Амандману, са исправком, на члан 70. који је поднела народни посланик Ружица Николић, учествовали су подносилац Амандмана и министар асс. др Златибор Лончар.

У претресу о Амандману, са исправком, на члан 73. који је поднео народни посланик Никола Савић, учествовао је подносилац Амандмана.

У претресу о Амандману на члан 79. који је поднео народни посланик Филип Стојановић, учествовао је подносилац Амандмана.

У претресу о Амандману на члан 84. који је поднео народни посланик Немања Шаровић, учествовао је подносилац Амандмана (поводом чијег излагања се за реч јавио министар асс. др Златибор Лончар, а затим се за реч јавио народни посланик Немања Шаровић, после чега се за реч јавио министар асс. др Златибор Лончар, коме је реплицирао народни посланик Немања Шаровић).

У претресу о Амандману на члан 110. који је поднео народни посланик Срето Перић, учествовали су подносилац Амандмана и народни посланик Неђо Јовановић.

У претресу о Амандману на члан 114. који је поднела народни посланик Наташа Сп. Јовановић, учествовала је подносилац Амандмана (поводом чијег излагања се за реч јавио министар асс. др Златибор Лончар, а затим су се за реч, повово, јавили народни посланик Наташа Сп. Јовановић и министар асс. др Златибор Лончар).

У претресу о Амандману на члан 120. који је поднела народни посланик Ружица Николић, учествовали су подносилац Амандмана и министар асс. др Златибор Лончар.

 У претресу о Амандману на члан 125. који је поднео народни посланик Никола Савић, учествовали су подносилац Амандмана и министар асс. др Златибор Лончар (затим су се за реч, поново, јавили народни посланик Никола Савић и министар асс. др Златибор Лончар), после чега је председавајући проф. др Владимир Маринковић, потпредседник Народне скупштине, одредио паузу од једног часа.

После паузе, седница је настављена у 15,00 часова.

У претресу о Амандману на члан 232. који је поднела народни посланик Вјерица Радета, учествовали су подносилац Амандмана и министар асс. др Златибор Лончар (коме је реплицирала народни посланик Вјерица Радета, а затим се за реч јавио министар асс. др Златибор Лончар).

У претресу о Амандману на члан 273. који је поднео народни посланик Дубравко Бојић, учествовао је подносилац Амандмана.

У претресу о Амандману на члан 277. који је поднела народни посланик Вјерица Радета, учествовали су подносилац Амандмана и министар асс. др Златибор Лончар (коме је реплицирала народни посланик Вјерица Радета).

У претресу о Амандману на члан 277. који је поднела народни посланик Наташа Сп. Јовановић, учествовали су подносилац Амандмана и народни посланик прим. др Милован Кривокапић (након чега се за реч јавио министар асс. др Златибор Лончар, коме је реплицирала народни посланик Наташа Сп. Јовановић).

Затим је председавајући Верољуб Арсић, потпредседник Народне скупштине, закључио претрес Предлога закона у појединостима и обавестио да ће Народна скупштина, у Дану за гласање, одлучивати о Предлогу закона у начелу, појединостима и у целини.

**2. тачка дневног реда – ПРЕДЛОГ ЗАКОНА О ЗДРАВСТВЕНОЈ ЗАШТИТИ**

Председавајући Верољуб Арсић, потпредседник Народне скупштине, сагласно члану 157. став 3. Пословника Народне скупштине, oтворио је претрес Предлога закона у појединостима.

 Саставни део Предлога закона постали су амандмани народних посланика: Александре Белачић на члан 10, др Дарка Лакетића на чл. 59, 60, 106, 168. и 206, Младена Грујића на члан 221. и Драгана Јовановића на члан 223.

 У претресу о Амандману на члан 1. који је поднела народни посланик Вјерица Радета, учествовала је подносилац Амандмана (након чега се за реч јавио представник предлагача асс др Златибор Лончар, министар здравља, коме је реплицирала народни посланик Вјерица Радета).

У претресу о Амандману на члан 1. који је поднео народни посланик Срето Перић, учествовали су подносилац Амандмана и министар асс др Златибор Лончар.

У претресу о Амандману на члан 7. који је поднела народни посланик Наташа Сп. Јовановић, учествовали су подносилац Амандмана и народни посланик Верољуб Матић.

У претресу о Амандману на члан 8. који је поднела народни посланик Наташа Сп. Јовановић, учествовала је подносилац Амандмана.

У претресу о Амандману на члан 10. који је поднео народни посланик Немања Шаровић, учествовали су подносилац Амандмана (након чега се за реч јавио министар асс др Златибор Лончар) и народни посланик Неђо Јовановић.

У претресу о Амандману на члан 14. који је поднео народни посланик Срето Перић, учествовао је подносилац Амандмана.

У претресу о Амандману на члан 20. који је поднео народни посланик Зоран Деспотовић, учествовали су подносилац Амандмана и министар асс др Златибор Лончар).

Трећег дана рада, седница је завршена у 17,00 часова.

**Четврти дан рада – 2. април 2019. године**

Седница је почела у 10 часова и 5 минута.

Седници је председавао Верољуб Арсић, потпредседник Народне скупштине Републике Србије.

Председавајући је, на основу службене евиденције о присутности народних посланика, констатовао да седници присуствује 70 народних посланика, а применом електронског система за гласање утврђено је да је у сали присутно 87 народних посланика и да постоје услови за рад Народне скупштине.

На основу члана 287. Пословника, обавештења, односно објашњења су затражили народни посланици: Весна Николић Вукајловић, представник Посланичке групе Српска радикална странка – од председника Републике, Бобан Бирманчевић, представник Посланичке групе Српска напредна странка – од министра унутрашњих послова и Републичког јавног тужилаштва и Милија Милетић, представник Посланичке групе Покрет социјалиста – Народна сељачка странка – Уједињена сељачка странка – од министра за рад, запошљавање, борачка и социјална питања.

Председавајући је обавестио да је јавио да ће одсуствовати народни посланик Ђорђе Милићевић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Мирослав Алексић, Душан Бајатовић, др Муамер Бачевац, Александра Белачић, мр Игор Бечић, Милена Бићанин, Горан Богдановић, Ненад Божић, Балша Божовић, Душан Борковић, Јосип Броз, Маја Виденовић, Ђорђе Вукадиновић, др Дијана Вукомановић, Наташа Вучковић, Младен Грујић, проф. др Зоран Драгишић, Владимир Ђукановић, Марко Ђуришић, Зоран Живковић, Томислав Жигманов, Владан Заграђанин, Марко Зељуг, др Муамер Зукорлић, Марија Јањушевић, Јовица Јевтић, Горан Јешић, мр Јадранка Јовановић, Наташа Ст. Јовановић, Чедомир Јовановић, Петар Јојић, Драгомир Карић, Миланка Карић, Елвира Ковач, Горан Ковачевић, Ненад Константиновић, др Жарко Кораћ, Мирослав Лазански, Момчило Мандић, Марјана Мараш, Весна Марјановић, Мирослав Маркићевић, Весна Марковић, Драган Марковић, Татјана Мацура, Остоја Мијаиловић, Јелена Мијатовић, др Милорад Мијатовић, Зоран Милекић, Ненад Милић, Радослав Милојичић, Жарко Мићин, Наташа Мићић, Драгољуб Мићуновић, Наташа Михаиловић Вацић, Бранислав Михајловић, Љиљана Михајловић, Љупка Михајловска, Милутин Мркоњић, Горан Николић, Дејан Николић, Срђан Ного, Богдан Обрадовић, Бошко Обрадовић, Соња Павловић, Марко Парезановић, Душан Петровић, Мира Петровић, Оливера Пешић, Зоран Радојичић, Саша Радуловић, Катарина Ракић, др Љубинко Ракоњац, прим. др Бранимир Ранчић, др Санда Рашковић Ивић, Марина Ристић, Славиша Ристић, Бранка Стаменковић, Здравко Станковић, Александар Стевановић, др Ана Стевановић, Душица Стојковић, Мариника Тепић, Александра Томић, Новица Тончев, Горан Ћирић, проф. др Јахја Фехратовић, Србислав Филиповић, мр Горан Чабради, Александра Чабраја, Ненад Чанак, Гордана Чомић, Александар Чотрић, проф. др Војислав Шешељ, Дејан Шулкић, Јован Јовановић, др Драган Весовић, Душан Милисављевић, Нада Костић, Александра Јевтић и Војин Биљић.

Сагласно члану 90. став 1. Пословника Народне скупштине, председавајући Верољуб Арсић, потпредседник Народне скупштине, обавестио је да су позвани да седници присуствују асс др Златибор Лончар, министар здравља са сарадницима.

Затим је Народна скупштина наставила **претрес у појединостима о 2. тачки дневног реда – ПРЕДЛОГУ ЗАКОНА О ЗДРАВСТВЕНОЈ ЗАШТИТИ.**

У претресу о Амандману на члан 21. који је поднео народни посланик Немања Шаровић, учествовали су подносилац Амандмана и народни посланик Миланка Јевтовић Вукојичић (након чега се за реч јавио министар асс др Златибор Лончар, коме је реплицирао народни посланик Немања Шаровић).

У претресу о Амандману на члан 29. који је поднео народни посланик Зоран Деспотовић, учествовали су подносилац Амандмана и народни посланик доц. др Михаило Јокић.

У претресу о Амандману на члан 33. који је поднео народни посланик Миљан Дамјановић, учествовао је подносилац Амандмана (након чега се за реч јавио министар асс др Златибор Лончар).

У претресу о Амандману на члан 36. који је поднео народни посланик Томислав Љубеновић, учествовао је подносилац Амандмана (након чега се за реч јавио министар асс др Златибор Лончар).

У претресу о Амандману на члан 39. који је поднео народни посланик Александар Шешељ, учествовао је подносилац Амандмана (поводом чијег излагања се за реч јавио министар асс др Златибор Лончар, након чега су узајамно реплицирали народни посланик Алексадар Шешељ и министар асс др Златибор Лончар, а затим је народни посланик Немања Шаровић указао на повреду члана 27. Пословника, а објашњење је дао председавајући).

У претресу о Амандману на члан 39. који је поднео народни посланик Дубравко Бојић, учествовао је подносилац Амандмана.

У претресу о Амандману на члан 42. који је поднео народни посланик Филип Стојановић, учествовао је подносилац Амандмана (након чега се за реч јавио министар асс др Златибор Лончар).

У претресу о Амандману на члан 45. који је поднео народни посланик Дубравко Бојић, учествовао је подносилац Амандмана.

У претресу о Амандману на члан 60. који је поднео народни посланик Милорад Мирчић, учествовали су подносилац Амандмана (након чега се за реч јавио министар асс др Златибор Лончар, а затим су узајамно реплицирали народни посланик Милорад Мирчић и министар асс др Златибор Лончар), др Владимир Орлић (затим су уследиле узајамне реплике народних посланика Милорада Мирчића и др Владимира Орлића) и Маријан Ристичевић (након чега је председавајући, у складу са чл. 27. и 87. ст. 2. и 3. Пословника, продужио рад Народне скупштине и после 18,00 часова).

У претресу о Амандману на члан 62. који је поднела народни посланик Славица Живковић, учествовали су подносилац Амандмана и министар асс др Златибор Лончар.

У претресу о Амандману на члан 64. који је поднео народни посланик Филип Стојановић, учествовао је подносилац Амандмана.

У претресу о Амандману на члан 65. који је поднео народни посланик Милија Милетић, учествовао је подносилац Амандмана.

У претресу о Амандману, са исправком, на члан 75. који је поднео народни посланик прим. др Бранимир Ранчић, учествовала је народни посланик Весна Ивковић (након чега се за реч јавио министар асс др Златибор Лончар).

У претресу о Амандману на члан 75. који је поднео народни посланик Александар Шешељ, учествовали су подносилац Амандмана и народни посланици др Владимир Орлић (након чега су узајамно реплицирали народни посланици Александар Шешељ и др Владимир Орлић), Љиљана Малушић, (којој је реплицирао народни посланик Александар Шешељ), Маријан Ристичевић и др Владимир Орлић.

У претресу о Амандману на члан 75. који је поднела народни посланик Весна Николић Вукајловић, учествовали су подносилац Амандмана и народни посланици Верољуб Арсић и Борка Грубор.

У претресу о Амандману на члан 76. који је поднела народни посланик Вјерица Радета, учествовали су подносилац Амандмана (након чега су узајамно реплицирали народни посланици др Владимир Орлић и Вјерица Радета), доц. др Михаило Јокић и проф. др Марко Атлагић.

У претресу о Амандману на члан 78. који је поднела народни посланик Наташа Сп. Јовановић, учествовали су подносилац Амандмана и министар асс др Златибор Лончар.

У претресу о Амандману на члан 82. који је поднела народни посланик Вјерица Радета, учествовали су подносилац Амандмана и министар асс др Златибор Лончар.

У претресу о Амандману на члан 82. који је поднела народни посланик Наташа Сп. Јовановић, учествовала је подносилац Амандмана.

У претресу о Амандману на члан 86. који је поднео народни посланик Милорад Мирчић, учествовао је подносилац Амандмана.

У претресу о Амандману на члан 100. који је поднео народни посланик Никола Савић, учествовао је подносилац Амандмана.

У претресу о Амандману на члан 113. који је поднео народни посланик Срето Перић, учествовао је подносилац Амандмана (након чега се за реч јавио министар др Златибор Лончар).

У претресу о Амандману на члан 116. који је поднео народни посланик Томислав Љубеновић, учествовао је подносилац Амандмана.

У претресу о Амандману на члан 127. који је поднео народни посланик Дубравко Бојић, учествовао је подносилац Амандмана.

У претресу о Амандману на члан 141. који је поднео народни посланик Филип Стојановић, учествовао је подносилац Амандмана.

У претресу о Амандману на члан 151. који је поднела народни посланик Ружица Николић, учествовала је подносилац Амандмана.

У претресу о Амандману на члан 265. који је поднела народни посланик Весна Николић Вукајловић, учествовала је подносилац Амандмана (након чега су се за реч наизменично јављали министар асс др Златибор Лончар и народни посланик Весна Николић Вукајловић).

Затим је председавајући проф. др Владимир Маринковић, потпредседник Народне скупштине, закључио претрес Предлога закона у појединостима и обавестио да ће Народна скупштина, у Дану за гласање, одлучивати о Предлогу закона у начелу, појединостима и у целини.

Затим је Народна скупштина прешла на **претрес у појединостима о 3. тачки дневног реда – ПРЕДЛОГУ ЗАКОНА О ПРЕДМЕТИМА ОПШТЕ УПОТРЕБЕ.**

Председавајући проф. др Владимир Маринковић, потпредседник Народне скупштине је, сагласно члану 157. став 3. Пословника, oтворио претрес Предлога закона у појединостима.

Саставни део Предлога закона постали су амандмани народних посланика: Дубравка Бојића на члан 6, Наташе Сп. Јовановић на члан 6, Александра Шешеља на члан 8, Ружице Николић на члан 12, Милорада Мирчића на наслов Главе V, Томислава Љубеновића на члан 21, Николе Савића на члан 21, др Дарка Лакетића којим се после члана 91. додају наслов изнад члана 91а и члан 91а, наслов изнад члана 91б и члан 91б и наслов изнад члана 91в и члан 91в и Немање Шаровића на члан 97, као и амандмани Одбора за здравље и породицу: Амандман којим је Одбор предложио измене у чл. 4, 16, називу главе XII и чл. 83. и 84, Амандман на главу IX и одељак 1. изнад члана 62, Амандман на одељак изнад члана 63, Амандман на назив одељка 3. изнад члана 70, Амандман на назив одељка 5. и назив изнад члана 73, Амандман на назив одељка 6. изнад члана 74. и Амандман на члан 102.

У претресу о Амандману којим се предлажу измене у чл. 4, 16, називу главе XII и чл. 83. и 84. који је поднео Одбор за здравље и породицу, учествовао је представник предлагача асс. др Златибор Лончар, министар здравља, који је прихватио Амандман.

У претресу о Амандману на члан 4. који је поднео народни посланик Срето Перић, учествовао је подносилац Амандмана.

У претресу о Амандману на члан 4. који је поднела народни посланик Вјерица Радета, учествовала је подносилац Амандмана.

У претресу о Амандману на члан 21. који је поднео народни посланик Никола Савић, учествовао је подносилац Амандмана.

У претресу о Амандману на главу IX и одељак 1. изнад члана 62. који је поднео Одбор за здравље и породицу, учествовао је министар асс. др Златибор Лончар, који је прихватио Амандман.

У претресу о Амандману на одељак изнад члана 63. који је поднео Одбор за здравље и породицу, учествовао је министар асс. др Златибор Лончар, који је прихватио Амандман.

У претресу о Амандману на назив одељка 3. изнад члана 70. који је поднео Одбор за здравље и породицу, учествовао је министар асс. др Златибор Лончар, који је прихватио Амандман.

У претресу о Амандману на назив одељка 5. и назив изнад члана 73. који је поднео Одбор за здравље и породицу, учествовао је министар асс. др Златибор Лончар, који је прихватио Амандман.

У претресу о Амандману на назив одељка 6. изнад члана 74. који је поднео Одбор за здравље и породицу, учествовао је министар асс. др Златибор Лончар, који је прихватио Амандман.

У претресу о Амандману на члан 102. који је поднео Одбор за здравље и породицу, учествовао је министар асс. др Златибор Лончар, који је прихватио Амандман.

Затим је председавајући закључио претрес Предлога закона у појединостима и обавестио да ће Народна скупштина у Дану за гласање одлучивати о Предлогу закона у начелу, појединостима и у целини.

**4. тачка дневног реда –** **ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О СУПСТАНЦАМА КОЈЕ СЕ КОРИСТЕ У НЕДОЗВОЉЕНОЈ ПРОИЗВОДЊИ ОПОЈНИХ ДРОГА И ПСИХОТРОПНИХ СУПСТАНЦИ**

Председавајући Народне скупштине, проф. др Владимир Маринковић је, сагласно члану 157. став 3. Пословника Народне скупштине, oтворио претрес Предлога закона у појединостима.

Саставни део Предлога закона постао је Амандман народног посланика др Дарка Лакетића на члан 19.

У претресу о Амандману на члан 1. који је поднела народни посланик Вјерица Радета, учествовала је подносилац Амандмана.

У претресу о Амандману на члан 2. који је поднео народни посланик Дубравко Бојић, учествовао је подносилац Амандмана.

У претресу о Амандману на члан 3. који је поднела народни посланик Наташа Сп. Јовановић, учествовала је подносилац Амандмана.

У претресу о Амандману на члан 7. који је поднео народни посланик Срето Перић, учествовао је подносилац Амандмана.

У претресу о Амандману на члан 21. који је поднео народни посланик Никола Савић, учествовали су подносилац Амандмана и министар асс др Златибор Лончар.

Затим је председавајући проф. др Владимир Маринковић закључио претрес Предлога закона у појединостима и обавестио да ће Народна скупштина, у Дану за гласање, одлучивати о Предлогу закона у начелу, појединостима и у целини.

Затим је председавајући проф. др Владимир Маринковић, потпредседник Народне скупштине, сагласно члану 87. став 5. Пословника Народне скупштине, одредио среду, 3. април 2019. године, са почетком у 10,00 часова, као Дан за гласање о тачкама дневног реда Треће седнице Првог редовног заседања Народне скупштине Републике Србије у 2019. години, осим о 5. тачки дневног реда о којој је Народна скупштина раније одлучивала.

Четвртог дана рада, седница је завршена у 14 часова и 35 минута.

**Пети дан рада – 3. април 2019. године**

Седница је почела у 10 часова и пет минута.

Седници је председавала Маја Гојковић, председник Народне скупштине Републике Србије.

Председник је, на основу службене евиденције о присутности народних посланика, констатовавала да седници присуствује 87 народних посланика, а применом електронског система за гласање утврђено је да је у сали присутно 135 народних посланика и да постоје услови за рад Народне скупштине, у смислу члана 88. став 5. Пословника Народне скупштине.

Председник је обавестила да је јавио да ће одсуствовати народни посланик Ђорђе Милићевић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Душан Бајатовић, Александра Белачић, мр Игор Бечић, Горан Богдановић, Ненад Божић, Балша Божовић, Маја Виденовић, Ђорђе Вукадиновић, др Дијана Вукомановић, Наташа Вучковић, Горица Гајић, Младен Грујић, Владимир Ђукановић, Владимир Ђурић, Марко Ђуришић, Зоран Живковић, Томислав Жигманов, Марко Зељуг, др Муамер Зукорлић, др Александра Јерков, Горан Јешић, мр Јадранка Јовановић, Чедомир Јовановић, Петар Јојић, Драгомир Карић, Миланка Карић, Горан Ковачевић, Ненад Константиновић, др Жарко Кораћ, мр Иван Костић, Мирко Крлић, Мирослав Лазански, Нада Лазић, др Дарко Лакетић, Момчило Мандић, Весна Марјановић, Мирослав Маркићевић, Весна Марковић, Драган Марковић, Татјана Мацура, Остоја Мијаиловић, др Милорад Мијатовић, Зоран Милекић, Ненад Милић, Радослав Милојичић, Наташа Мићић, Драгољуб Мићуновић, Бранислав Михајловић, Љиљана Михајловић, Љупка Михајловска, Дејан Николић, Срђан Ного, Богдан Обрадовић, Бошко Обрадовић, Соња Павловић, Олена Папуга, Душан Петровић, Мира Петровић, Оливера Пешић, Вјерица Радета, Зоран Радојичић, Саша Радуловић, др Санда Рашковић Ивић, Марина Ристић, Славиша Ристић, Бранка Стаменковић, Здравко Станковић, Александар Стевановић, др Ана Стевановић, Верољуб Стевановић, Мариника Тепић, Александра Томић, Новица Тончев, Горан Ћирић, проф. др Јахја Фехратовић, Фатмир Хасани, мр Горан Чабради, Александра Чабраја, Ненад Чанак, Гордана Чомић, Александар Чотрић, проф. др Војислав Шешељ, Дејан Шулкић, Ненад Митровић, Јован Јовановић, др Драган Весовић, Душан Милисављевић, Филип Стојановић, Нада Костић, Немања Радојевић и Војин Биљић.

Затим је Народна скупштина прешла на одлучивање о тачкама 1, 2, 3, 4, 6, 7, 8. и 9. дневног реда.

**1. тачка дневног реда – ПРЕДЛОГ ЗАКОНА О ЗДРАВСТВЕНОМ ОСИГУРАЊУ**

Народна скупштина је, већином гласова (од 138 присутних народних посланика, 135 је гласало за, а три нису гласала), прихватила Предлог закона, у начелу.

Народна скупштина није прихватила амандмане народних посланика: Маријана Ристичевића на члан 1. (од 139 присутних народних посланика, седам је гласало за, а 132 нису гласала), на члан 7. (од 139 присутних народних посланика, шест је гласало за, а 133 нису гласала), на члан 13. (од 140 присутних народних посланика, два су гласала за, а 138 није гласало), на члан 19. (од 140 присутних народних посланика, пет је гласало за, а 135 није гласало), на члан 25. (од 139 присутних народних посланика, пет је гласало за, а 134 нису гласала), на члан 32. (од 139 присутних народних посланика, пет је гласало за, а 134 нису гласала), на члан 44. (од 138 присутних народних посланика, пет је гласало за, а 133 нису гласала), на члан 52. (од 138 присутних народних посланика, шест је гласало за, а 132 нису гласала), на члан 60. (од 138 присутних народних посланика, пет је гласало за, а 133 нису гласала), на члан 69. (од 138 присутних народних посланика, пет је гласало за, а 133 нису гласала), на члан 79. (од 138 присутних народних посланика, пет је гласало за, а 133 нису гласала), на члан 89. (од 138 присутних народних посланика, четири су гласала за, а 134 нису гласала), на члан 94. (од 138 присутних народних посланика, три су гласала за, а 135 није гласало), на члан 104. (од 137 присутних народних посланика, четири су гласала за, а 133 нису гласала) и на члан 114. (од 137 присутних народних посланика, три су гласала за, а 134 нису гласала), Вјерице Радета на члан 1. (од 139 присутних народних посланика, 139 није гласало), на члан 10. (од 140 присутних народних посланика, 140 није гласало), на члан 232. (од 137 присутних народних посланика, један је гласао за, а 136 није гласало) и на члан 277. (од 137 присутних народних посланика, 137 није гласало), Александре Белачић на члан 5. (од 139 присутних народних посланика, 139 није гласало) и на члан 142. (од 137 присутних народних посланика, 137 није гласало), Дубравка Бојића на члан 8. (од 140 присутних народних посланика, 140 није гласало) и на члан 273. (од 137 присутних народних посланика, два су гласала за, а 135 није гласало), Александра Шешеља на члан 10. (од 140 присутних народних посланика, 140 није гласало) и на члан 104 (од 137 присутних народних посланика, два су гласала за, а 135 није гласало), Миљана Дамјановића на члан 10. (од 139 присутних народних посланика, два су гласала за, а 137 није гласало) и на члан 129. (од 137 присутних народних посланика, један је гласао за, а 136 није гласало), Наташе Сп. Јовановић на члан 11. (од 140 присутних народних посланика, један је гласао за, а 139 није гласало), на члан 114. (од 137 присутних народних посланика, два су гласала за, а 135 није гласало) и на члан 277. (од 137 присутних народних посланика, два су гласала за, а 135 није гласало), Петра Јојића на члан 11. (од 140 присутних народних посланика, један је гласао за, а 139 није гласало), Зорана Деспотовића на члан 50. (од 138 присутних народних посланика, 138 није гласало), Томислава Љубеновића на члан 52. (од 138 присутних народних посланика, 138 није гласало) и на члан 270. (од 137 присутних народних посланика, 137 није гласало), Момчила Мандића на члан 52. (од 138 присутних народних посланика, 138 није гласало), Милорада Мирчића на члан 53. (од 138 присутних народних посланика, 138 није гласало), на члан 133. (од 137 присутних народних посланика, два су гласала за, а 135 није гласало), Љиљане Михајловић на члан 66. (од 138 присутних народних посланика, 138 није гласало), Весне Николић Вукајловић на члан 67. (од 137 присутних народних посланика, 137 није гласало), Срета Перића на члан 70. (од 138 присутних народних посланика, један је гласао за, а 137 није гласало) и на члан 110. (од 137 присутних народних посланика, један је гласао за, а 136 није гласало), Ружице Николић на члан 70. са исправком (од 138 присутних народних посланика, 138 није гласало) и на члан 120. (од 137 присутних народних посланика, 137 није гласало), Николе Савића на члан 73. са исправком (од 138 присутних народних посланика, 138 није гласало) и на члан 125. (од 138 присутних народних посланика, 138 није гласало), Марине Ристић на члан 73. (од 138 присутних народних посланика, један је гласао за, а 137 није гласало), Мирославе Станковић Ђуричић на члан 77. (од 138 присутних народних посланика, 138 није гласало), Филипа Стојановића на члан 79. (од 138 присутних народних посланика, 138 није гласало), Немање Шаровића на члан 84. (од 138 присутних народних посланика, три су гласала за, а 135 није гласало), Божидара Делића на члан 96. (од 138 присутних народних посланика, два су гласала за, а 136 није гласало) и Радослава Јовића на члан 140. (од 137 присутних народних посланика, три су гласала за, 134 нису гласала).

Народна скупштина је, већином гласова (од 137 присутних народних посланика, 135 је гласало за, један против, а један није гласао), усвојила Предлог закона о здравственом осигурању, у целини.

**2. тачка дневног реда – ПРЕДЛОГ ЗАКОНА О ЗДРАВСТВЕНОЈ ЗАШТИТИ**

Народна скупштина је, већином гласова (од 137 присутних народних посланика, 133 су гласала за, један против, а три нису гласала), прихватила Предлог закона, у начелу.

Народна скупштина није прихватила амандмане народних посланика: Вјерице Радета на члан 1. (од 137 присутних народних посланика, 137 није гласало), на члан 76. (од 138 присутних народних посланика, 138 није гласало) и на члан 82. (од 138 присутних народних посланика, 138 није гласало), Срета Перића на члан 1. (од 137 присутних народних посланика, један је гласао за, а 136 није гласало), на члан 14. (од 136 присутних народних посланика, 136 није гласало) и на члан 113. (од 137 присутних народних посланика, 137 није гласало), Ружице Николић на члан 1. (од 136 присутних народних посланика, 136 није гласало), на члан 10. (од 136 присутних народних посланика, 136 није гласало), на члан 11. (од 136 присутних народних посланика, 136 није гласало) и на члан 151. (од 136 присутних народних посланика, 136 није гласало), Наташе Сп. Јовановић на члан 7. (од 136 присутних народних посланика, два су гласала за, а 134 нису гласала), на члан 8. (од 136 присутних народних посланика, један је гласао за, а 135 није гласало), на члан 78. (од 138 присутних народних посланика, 138 није гласало) и на члан 82. (од 138 присутних народних посланика, 138 није гласало), Немање Шаровић на члан 10. (од 136 присутних народних посланика, 136 није гласало), на члан 21. (од 137 присутних народних посланика, један је гласао за, а 136 није гласало) и на члан 132. (од 137 присутних народних посланика, 137 није гласало), Мирославе Станковић Ђуричић на члан 11. (од 136 присутних народних посланика, 136 није гласало) и на члан 70. (од 138 присутних народних посланика, 138 није гласало), Милорада Мирчића на члан 11. (од 136 присутних народних посланика, 136 није гласало), на члан 60. (од 138 присутних народних посланика, 138 није гласало) и на члан 86. (од 138 присутних народних посланика, 138 није гласало), Николе Савића на члан 13. (од 136 присутних народних посланика, 136 није гласало), на члан 17. (од 136 присутних народних посланика, 136 није гласало) и на члан 100. (од 137 присутних народних посланика, 137 није гласало), Томислава Љубеновића на члан 16. (од 136 присутних народних посланика, 136 није гласало), на члан 36. (од 138 присутних народних посланика, 138 није гласало) и на члан 116. (од 137 присутних народних посланика, 137 није гласало), Наде Костић на члан 17. (од 136 присутних народних посланика, 136 није гласало), на члан 19. (од 136 присутних народних посланика, 136 није гласало) и на члан 181. (од 136 присутних народних посланика, 136 није гласало), Александре Белачић на члан 18. (од 136 присутних народних посланика, 136 није гласало), Миљана Дамјановића на члан 19. (од 136 присутних народних посланика, 136 није гласало) и на члан 33. (од 138 присутних народних посланика, 138 није гласало), Зорана Деспотовића на члан 20. (од 136 присутних народних посланика, један је гласао за, а 135 није гласало) и на члан 29. (од 137 присутних народних посланика, три су гласала за, а 134 нису гласала), Александра Шешеља на члан 39. (од 138 присутних народних посланика, 138 није гласало) и на члан 75. (од 138 присутних народних посланика, 138 није гласало), Дубравка Бојића на члан 39. (од 138 присутних народних посланика, 138 није гласало), на члан 45. (од 138 присутних народних посланика, 138 није гласало) и на члан 127. (од 137 присутних народних посланика, 137 није гласало), Петра Јојића на члан 41. (од 138 присутних народних посланика, 138 није гласало), Филипа Стојановића на члан 42. (од 138 присутних народних посланика, 138 није гласало), на члан 64. (од 138 присутних народних посланика, 138 није гласало) и на члан 141. (од 136 присутних народних посланика, 136 није гласало), Марине Ристић на члан 50. (од 138 присутних народних посланика, 138 није гласало) и на члан 64. (од 138 присутних народних посланика, 138 није гласало), Љиљане Михајловић на члан 60. (од 138 присутних народних посланика, 138 није гласало) и на члан 219. (од 136 присутних народних посланика, 136 није гласало), Славице Живковић на члан 62. (од 138 присутних народних посланика, један је гласао за, а 137 није гласало), Милије Милетић на члан 65. (од 138 присутних народних посланика, два су гласала за, а 136 није гласало), др Бранимира Ранчић на члан 75. са исправком (од 138 присутних народних посланика, три су гласала за, а 135 није гласало), Весне Николић Вукајловић на члан 75. (од 138 присутних народних посланика, 138 није гласало) и на члан 265. (од 136 присутних народних посланика, 136 није гласало), Младена Грујића на члан 223. (од 136 присутних народних посланика, 136 није гласало) и Божидара Делића на члан 263. (од 136 присутних народних посланика, један је гласао за, а 135 није гласало).

Народна скупштина је, већином гласова (од 136 присутних народних посланика, 130 је гласало за, један против, а пет није гласало), усвојила Предлог закона о здравственој заштити, у целини.

**3. тачка дневног реда – ПРЕДЛОГ ЗАКОНА О ПРЕДМЕТИМА ОПШТЕ УПОТРЕБЕ**

Народна скупштина је, већином гласова (од 136 присутних народних посланика, 132 су гласала за, а четири нису гласала), прихватила Предлог закона, у начелу.

Народна скупштина није прихватила амандмане народних посланика: Срета Перића на члан 4. (од 136 присутних народних посланика, 136 није гласало), Вјерице Радета на члан 4. (од 136 присутних народних посланика, 136 није гласало) и Миљана Дамјановића којим се после члана 25. додаје члан 25а (од 136 присутних народних посланика, 136 није гласало).

Народна скупштина је, већином гласова (од 136 присутних народних посланика, 132 су гласала за, један се уздржао, а три нису гласала), усвојила Предлог закона о предметима опште употребе, у целини.

**4. тачка дневног реда –** **ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О СУПСТАНЦАМА КОЈЕ СЕ КОРИСТЕ У НЕДОЗВОЉЕНОЈ ПРОИЗВОДЊИ ОПОЈНИХ ДРОГА И ПСИХОТРОПНИХ СУПСТАНЦИ**

Народна скупштина је, већином гласова (од 137 присутних народних посланика, 129 је гласало за, а осам није гласало), прихватила Предлог закона, у начелу.

Народна скупштина није прихватила амандмане народних посланика: Вјерице Радете на члан 1. (од 137 присутних народних посланика, 137 није гласало), Дубравка Бојића на члан 2. (од 137 присутних народних посланика, 137 није гласало), Наташе Сп. Јовановић на члан 3. (од 137 присутних народних посланика, 137 није гласало), Срета Перића на члан 7. (од 137 присутних народних посланика, 137 није гласало), Николе Савића на члан 21. (од 137 присутних народних посланика, 137 није гласало) и Зорана Деспотовића на члан 26. (од 137 присутних народних посланика, 137 није гласало).

Народна скупштина је, већином гласова (од 137 присутних народних посланика, 133 су гласала за, један се уздржао, а четири нису гласала), усвојила Предлог закона о изменама и допунама Закона о супстанцама које се користе у недозвољеној производњи опојних дрога и психотропних супстанци, у целини.

**6. тачка дневног реда – ПРЕДЛОГ ЗАКОНА О ПОТВРЂИВАЊУ АКТА О ОСНИВАЊУ АЗИЈСКЕ ИНФРАСТРУКТУРНЕ ИНВЕСТИЦИОНЕ БАНКЕ**

Народна скупштина је, већином гласова свих народних посланика (од 147 присутних народних посланика, 144 су гласала за, један се уздржао, а два нису гласала), усвојила Предлог закона о потврђивању Акта о оснивању Азијске инфраструктурне инвестиционе банке, у целини.

**7. тачка дневног реда – ПРЕДЛОГ ЗАКОНА О ПОТВРЂИВАЊУ СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И ВЛАДЕ РЕПУБЛИКЕ ЛИТВАНИЈЕ О САРАДЊИ У БОРБИ ПРОТИВ КРИМИНАЛА**

Народна скупштина је, већином гласова свих народних посланика (од 144 присутна народна посланика, 131 је гласао за, један се уздржао, а 12 није гласало), усвојила Предлог закона о потврђивању Споразума између Владе Републике Србије и Владе Републике Литваније о сарадњи у борби против криминала, у целини.

**8. тачка дневног реда – ПРЕДЛОГ ОДЛУКЕ О ИЗМЕНАМА ОДЛУКЕ О ИЗБОРУ ЧЛАНОВА И ЗАМЕНИКА ЧЛАНОВА ОДБОРА НАРОДНЕ СКУПШТИНЕ РЕПУБЛИКЕ СРБИЈЕ**

Народна скупштина је, већином гласова свих народних посланика (од 136 присутних народних посланика, 133 су гласала за, један је био уздржан, а два нису гласала), усвојила Предлог одлуке о изменама Одлуке о избору чланова и заменика чланова одбора Народне скупштине Републике Србије, у целини.

**9. тачка дневног реда – ПРЕДЛОГ ОДЛУКЕ О ИЗБОРУ ПРЕДСЕДНИКА КОМИСИЈЕ ЗА ХАРТИЈЕ ОД ВРЕДНОСТИ**

Народна скупштина је, већином гласова свих народних посланика (од 136 присутних народних посланика, 132 су гласала за, а четири нису гласала), усвојила Предлог одлуке о избору председника Комисије за хартије од вредности, у целини.

Затим је председник Народне скупштине, у име народних посланика и у своје име, честитала Марку Јанковићу, на избору за председника Комисије за хартије од вредности.

После тога, Народна скупштина је, сагласно члану 103. став 6. Пословника, прешла на одлучивање о повреди Пословника на коју је, у току седнице, указао народни посланик.

Народна скупштина је одлучила да није било повреде члана 27. Пословника, на коју је указао народни посланик Немања Шаровић, на седници 28. марта 2019. године у 14 часова и три минута (од 135 присутних народних посланика, један је гласао против, а 134 нису гласала).

Пошто је Народна скупштина обавила разматрање и одлучивање о свим тачкама дневног реда седнице, председник Народне скупштине је, сагласно члану 102. Пословника, закључила Трећу седницу Првог редовног заседања Народне скупштине Републике Србије у 2019. години.

Седница је закључена у 10 часова и 40 минута.

|  |  |
| --- | --- |
| ГЕНЕРАЛНИ СЕКРЕТАР |  ПРЕДСЕДНИК |
|  |  |
| Срђан Смиљанић |  Маја Гојковић |